Greg Lake

Greg Lake, vlastným menom Gregory Stuart Lake (* 10. november 1947, Poole, Spojené kráľovstvo - † 7. december 2016, Londýn) bol britský hudobník, spevák, hudobný producent, hudobný skladateľ a zakladajúci člen skupín King Crimson a Emerson, Lake & Palmer.

V roku 1968 bol krátky čas členom skupiny The Gods. Z tejto skupiny sa neskôr stala skupina Uriah Heep. Lake ju však opustil v lete 1968, ešte predtým, než vydala svoj debutový album. Koncom roka 1968 Lake spolu s Robertom Frippom založil skupinu King Crimson. Pretože Fripp i Lake boli pôvodne obaja gitaristi, Lake začal hrať na basgitaru. King Crimson sa vydali na turné po Severnej Amerike so skupinou The Nice, pre ktorú to bolo posledné turné. Po tomto turné v apríli 1970 Lake opustil King Crimson a spoločne s klávesistom Keithom Emersonom z The Nice a bubeníkom Carlom Palmerom z Atomic Rooster založili trio Emerson, Lake & Palmer.

Neskôr bol členom skupiny Asia a vydal niekoľko sólových albumov.

Diskografia 
 1981 Greg Lake
 1983 Manoeuvres
 1995 King Biscuit Flower Hour Presents Greg Lake in Concert
 1997 The Greg Lake Retrospective: From the Beginning
 1998 From the Underground: The Official Bootleg
 2000 Live
 2002 Nuclear Attack

Iné projekty

Referencie

Zdroj 

Anglickí skladatelia modernej hudby
Anglickí hudobní producenti
Anglickí rockoví gitaristi
Anglickí rockoví basgitaristi
Anglickí rockoví speváci
Členovia skupiny King Crimson
Úmrtia na rakovinu pankreasu